Die noodsaaklikheid van vergifnis ná 'n egskeiding - INTIEM
Michelle en Juan is geskei ná 'n huwelik van nege jaar toe Juan 'n buite-egtelike verhouding met een van Michelle se kollegas, Sonja, aangeknoop het. Juan en Sonja is getroud en Michelle het baie seergekry. Die egskeiding was hittig en lelik. Kort ná die egskeiding het Juan 'n betrekking in Amerika gekry en daarna was die kontak tussen hulle minimaal. Michelle en haar skoonma, Jo-Anne, het egter 'n besondere verhouding gehad en gereeld gekuier – met die voorwaarde dat daar nooit oor Juan of hul mislukte huwelik gepraat sou word nie.
Drie jaar het verloop. Intussen het Michelle 'n wonderlike man ontmoet en hulle is twee jaar ná haar egskeiding getroud. "Ek het vir myself vertel dat die egskeiding agter my lê, dat ek Juan vergewe het en dat ek nou net vorentoe kyk," vertel sy. Michelle was vier maande swanger met haar eerste baba toe sy die skoknuus kry dat Jo-Anne aan 'n hartaanval oorlede is.
Ja, dit is. En dit is nodig. Daarsonder dra jy wraak met jou saam of is jy só weerloos dat jy gereed is om wéér deur daardie persoon seergemaak te word. Soms is dit makliker as jou eks jou vergifnis vrá. Daar is mense wat nooit vergewe en vergeet nie en ongelukkig bly hulle slagoffers vir die res van hul lewens. Nie net slagoffers van dit wat gebeur het nie, maar ook slagoffers van die wond wat hulle toekomstige verhoudings en sin van identiteit impakteer, meen Mark R Banschick, sielkundige en skrywer van die boek The Intelligent Divorce.
Gevoelens soos woede en spyt neem tyd om te genees en vergifnis is deel van die genesingsproses. Jy hoef hom/haar nie te vertel dat jy vergewe het nie. Om aan te kondig dat jy jou eks vergewe het as hy/sy nie vir jou vergifnis gevra het nie, kan 'n vorm van manipulasie wees om hom/haar te laat skuldig voel. Onthou ook dat dit nie 'n liefdesdaad is teenoor die persoon wat jou seergemaak het nie, maar eerder iets wat tot jou eie voordeel strek. Jy doen dit ter wille van jou verhouding met jouself, jou houding teenoor ander en jou toekomstige verhouding/huwelik.
Vergifnis is ook moeilik omdat dit jou magtig laat voel as jy vergifnis weerhou van iemand wat dit vra. Vergifnis gaan egter oor vrede. En soms is dit moeilik, want dit voel "onregverdig". Dit voel onregverdig dat die persoon wat jou seergemaak het, ongestraf bly. Maar as jy vergewe, beteken dit nié dat jy dink jou eks hoef nie verantwoordelikheid te neem vir sy/haar dade nie. Deur te vergewe, draai jy na God om geregtigheid te laat geskied. Deur nie vas te hou aan wrokgevoelens nie, sê jy vir God dat jy Hom vertrou om die saak te ondersoek.
Onthou om jouself ook te vergewe
Addisionele bronne: www.sincemydivorce.com, www.huffingtonpost.com, www.psychologytoday.com, www.goodtherapy.org, www.womensdivorce.com, www.wikihow.com, www.ciftcounseling.com.